Oficialusis leidinys L 175 , 19/07/1993 p. 0034 - 0037

specialusis leidimas suomių kalba: skyrius 3 tomas 51 p. 0011

specialusis leidimas švedų kalba: skyrius 3 tomas 51 p. 0011



Tarybos direktyva 93/54/EEB 1993 m. birželio 24 d. iš dalies keičianti Direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų tiekimą į rinką EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi pagal 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų tiekimą į rinką [4], būtina patikslinti minėtos direktyvos A priede išvardytų ligų sąrašą; kadangi atliekant šį patikslinimą turi būti atsižvelgta į Komisijos ataskaitą apie įgytą patirtį, taip pat ir į Veterinarijos mokslinio komiteto nuomonę; kadangi, remiantis Veterinarijos mokslinio komiteto nuomone, ligų sąrašas turi būti iš dalies pakeistas, atsižvelgiant į paskutinius epidemiologinius duomenis bei į įgytą patirtį; kadangi būtina išnagrinėti padėtį, susidariusią dėl ligų, kurios nėra įprastos Bendrijai, ir kadangi šiuo metu turimi epidemiologiniai duomenys rodo, kad iš naujo turi būti išnagrinėtas tam tikrų rūšių imlumas tam tikroms ligoms, kurios būdingos Bendrijai, bei šių ligų klasifikavimas Direktyvos 91/67/EEB A priedo II arba III sąrašuose; kadangi būtina paaiškinti tam tikrus Direktyvoje 91/67/EEB nustatytus reikalavimus, ypač dėl teritorijų patvirtinimo tvarkos ir sąlygų, reglamentuojančių akvakultūros gyvūnų, nepriklausančių imlioms gyvūnų rūšims, teikimą į rinką, PRIĖMĖ ŠIĄ DIREKTYVĄ: 1 straipsnis Direktyva 91/67/EEB keičiama taip: 1) 3 straipsnyje: a) 1 dalies c punktas pakeičiamas taip: "c) jie neturi būti iš ūkio, kuriam taikomas draudimas dėl veterinarinės būklės, ir neturi turėti sąlyčio su tokiame ūkyje auginamais gyvūnais, ypač iš ūkio, kuriam taikomos kontrolės priemonės pagal 1993 m. birželio 24 d. Komisijos direktyvą 93/53/EEB, nustatančią būtiniausias Bendrijos tam tikrų žuvų ligų kontrolės priemones [5];" b) pridedama ši dalis: "4. Šis straipsnis taikomas nepažeidžiant Direktyvos 93/53/EEB nuostatų dėl tam tikrų žuvų ligų kontrolės, ypač I sąraše išvardytų žuvų"; 2) 5 straipsnio 1 dalies įvadiniai žodžiai pakeičiami taip: "1. Valstybės narės, siekdamos patvirtintos zonos statuso dėl vienos arba kelių A priedo II sąrašo 1 skiltyje nurodytų ligų, Komisijai pateikia:"; 3) 5 straipsnio 2 dalis pakeičiama taip: "2. Komisija kruopščiai ištiria 1 dalyje nurodytą informaciją. Komisija 26 straipsnyje nustatyta tvarka naudoja šią informaciją patvirtindama zonas. Jei pagal B priedo I.D dalies 5 punktą, II.D dalį arba III.D dalies 5 punktą oficiali tarnyba panaikina zonos patvirtinimą, Komisija panaikina sprendimą dėl patvirtinimo. Atitinkamos zonos pakartotinis patvirtinimas atliekamas 26 straipsnyje nustatyta tvarka."; 4) 6 straipsnio 1 dalies įvadiniai žodžiai pakeičiami taip: "1. Valstybės narės, siekdamos patvirtinto ūkio nepatvirtintoje zonoje statuso dėl vienos arba kelių A priedo II sąrašo 1 skiltyje nurodytų ligų, Komisijai pateikia:"; 5) 7 straipsnio 1 dalies įvadiniai žodžiai pakeičiami taip: "1. Gyvų žuvų, priskiriamų A priedo II sąrašo 2 skiltyje nurodytoms imlioms rūšims, jų kiaušinėlių arba lytinių ląstelių teikimą į rinką reglamentuoja šios garantijos:"; 6) 8 straipsnio 1 dalies įvadiniai žodžiai pakeičiami taip: "1. Gyvų moliuskų, nurodytų A priedo II sąrašo 2 skiltyje, teikimą į rinką reglamentuoja šios papildomos garantijos:"; 7) 9 straipsnio 1 dalies pirmas sakinys pakeičiamas taip: "1. Žuvys, imlios A priedo II sąrašo 1 skiltyje nurodytoms ligoms, prieš išsiunčiant turi būti išdarinėjamos."; 8) 9 straipsnio 2 dalies pirmas sakinys pakeičiamas taip: "2. Gyvi moliuskai, imlūs A priedo II sąrašo 1 skiltyje nurodytoms ligoms, turi būti pristatomi arba iš karto žmonėms vartoti, arba konservavimo pramonės įmonėms ir neperduodami, išskyrus atvejus, jei:"; 9) 14 straipsnis pakeičiamas taip: "14 straipsnis 1. Nepažeidžiant reikalavimų dėl A priedo III sąrašo 1 skiltyje nurodytų ligų, kurie nustatyti 12 ir 13 straipsniuose nustatyta tvarka, gyvų ūkyje išaugintų žuvų, nepriklausančių A priedo II sąrašo 2 skiltyje nurodytoms imlioms rūšims, taip pat jų kiaušinėlių ir lytinių ląstelių teikimą į rinką reglamentuoja šie papildomi reikalavimai: a) jei jie turi būti įvežami į patvirtintą zoną – pagal 11 straipsnį juos turi lydėti dokumentas, atitinkantis pavyzdį, kuris turi būti nustatytas 26 straipsnyje nustatyta tvarka, patvirtinantis, kad jie yra iš tokios pat sveikatos būklės zonos, iš patvirtinto ūkio, esančio nepatvirtintoje zonoje, arba iš ūkio, kuris gali būti nepatvirtintoje zonoje tik tuo atveju, jeigu tokiame ūkyje nėra žuvų, priskiriamų A priedo II sąrašo 2 skiltyje nurodytoms imlioms rūšims, ir jei jis nėra sujungtas su kokiu nors vandens telkiniu arba pakrantės ar upės žiočių vandenimis. Tačiau valstybės narės, kol nėra 28 straipsnyje numatyto patikrinimo rezultatų, gali prašyti 26 straipsnyje nustatyta tvarka leisti nukrypti nuo ankstesnės straipsnio dalies reikalavimų, visų pirma dėl to, kad iš patvirtinto ūkio, esančio nepavirtintoje zonoje, į patvirtintą zoną būtų uždrausta įvežti šioje straipsnio dalyje nurodytą žuvį, bet tik tuo atveju, jeigu šiame ūkyje nėra žuvų, priskiriamų A priedo II sąrašo 2 skiltyje nurodytoms imlioms rūšims, ir jei tas ūkis nėra sujungtas su vandens telkiniu arba pakrantės ar upės žiočių vandenimis. Siekiant užtikrinti, kad būtų vienodai laikomasi šios nuostatos, konkrečios sąlygos ir priemonės yra nustatomos ta pačia tvarka. Kol nėra tokių sprendimų, taikomos atitinkamos nacionalinės taisyklės pagal bendrąsias Sutarties nuostatas; b) jei jie turi būti įvežami į ūkį, kuris, nors ir yra nepatvirtintoje zonoje, atitinka C priedo sąlygas, – pagal 11 straipsnį juos turi lydėti dokumentas, atitinkantis pavyzdį, kuris turi būti nustatytas 26 straipsnyje nustatyta tvarka, patvirtinantis, kad jie yra iš patvirtintos zonos, iš tokį pat sveikatos būklės statusą turinčio ūkio, arba iš ūkio, kuris gali būti nepatvirtintoje zonoje, bet tik tuo atveju, jeigu tokiame ūkyje nėra žuvų, priskiriamų A priedo II sąrašo 2 skiltyje nurodytoms imlioms rūšims, ir jei jis nėra sujungtas su vandens telkiniu arba pakrantės ar upės žiočių vandenimis. 2. Šio straipsnio 1 dalyje nustatyti reikalavimai taikomi ūkyje auginamų moliuskų, kurie nepriklauso A priedo II sąrašo 2 skiltyje nurodytoms imlioms rūšims, teikimui į rinką. 3. Nepažeidžiant A priedo III sąrašo 1 skiltyje nurodytoms ligoms taikomų reikalavimų, kurie nustatyti 12 ir 13 straipsniuose nustatyta tvarka, natūralioje aplinkoje augančių žuvų, moliuskų arba vėžiagyvių, jų kiaušinių arba lytinių ląstelių teikimą į rinką reglamentuoja šie papildomi reikalavimai: a) jei jie turi būti įvežami į patvirtintą zoną, pagal 11 straipsnį juos turi lydėti dokumentas, atitinkantis pavyzdį, kuris turi būti nustatytas 26 straipsnyje nustatyta tvarka, patvirtinantis, kad jie yra iš zonos, turinčios tokį patį sveikatos būklės statusą; b) jei jie turi būti įvežami į ūkį, kuris, nors ir yra nepatvirtintoje zonoje, atitinka C priedo sąlygas, pagal 11 straipsnį juos turi lydėti dokumentas, atitinkantis pavyzdį, kuris turi būti nustatytas 26 straipsnyje nustatyta tvarka, patvirtinantis, kad jie yra įvežami iš patvirtintos zonos; c) jeigu tokie gyvūnai sužvejojami giluminės žvejybos būdu ir skirti naudoti veisimui patvirtintose zonose bei patvirtintuose ūkiuose, jiems būtinai taikomas karantinas tinkamuose įrenginiuose ir tinkamomis sąlygomis, prižiūrint oficialiai tarnybai, 26 straipsnyje nustatyta tvarka. 4. Šio straipsnio 1, 2 ir 3 dalyse nustatyti reikalavimai netaikomi, jeigu praktine patirtimi ir (arba) moksliniais faktais įrodyta, kad negalimas ligos pasyvus perdavimas, kai akvakultūros gyvūnai, jų kiaušinėliai ir lytinės ląstelės, nepriklausantys A priedo II sąrašo 2 skiltyje nurodytoms imlioms rūšims, yra pervežami iš nepatvirtintos į patvirtintą zoną. Komisija 26 straipsnyje nustatyta tvarka sudaro akvakultūros gyvūnų, kuriems taikoma šio straipsnio pirmame papunktyje nurodyta leidžianti nukrypti nuostata, sąrašą ir, jei būtina, šį sąrašą iš dalies pakeičia, atsižvelgdama į mokslo ir technologijų plėtrą. Specialios tokių gyvūnų teikimo į rinką sąlygos, įskaitant reikalaujamo lydimojo dokumento pavyzdį, yra nustatomos ir iš dalies keičiamos ta pačia tvarka. 5. Šis straipsnis netaikomas nuolatos akvariumuose laikomoms dekoratyvinėms tropinėms žuvytėms."; 10) 19 straipsnyje pridedama tokia dalis: "4. Jeigu iki 1994 m. sausio 1 d. nepriimamas sprendimas dėl šio straipsnio 1 dalyje nurodyto sąrašo sudarymo, 26 straipsnyje nustatyta tvarka trejų metų laikotarpiui gali būti priimtos būtinos pereinamojo laikotarpio priemonės."; 11) 20 straipsnyje pridedama tokia dalis: "3. Kol bus nustatytos šioje direktyvoje numatytos importo sąlygos, valstybės narės užtikrina, kad akvakultūros gyvūnų ir produktų importui iš trečiųjų šalių būtų taikomos sąlygos, ne mažiau negu lygiavertės toms, kurios taikomos Bendrijoje produktų gamybai ir jų pateikimui į rinką."; 12) 24 straipsnis pakeičiamas taip: "24 straipsnis Jei trečiojoje šalyje kyla arba išplinta akvakultūros gyvūnų infekcinė arba užkrečiamoji liga, galinti kelti pavojų valstybės narės gyvuliams, arba yra kitos veterinarinę būklę pateisinančios priežastys, akvakultūros produktams taikomos Direktyvos 90/425/EEB 19 straipsnyje nustatytos taisyklės, tvarka ir priemonės, o akvakultūros gyvūnams taikomos Direktyvos 91/496/EEB 18 straipsnyje nustatytos taisyklės, tvarka ir priemonės."; 13) A priedas pakeičiamas taip: " A PRIEDAS ŽUVŲ, MOLIUSKŲ IR VĖŽIAGYVIŲ LIGŲ/LIGŲ SUKĖLĖJŲ SĄRAŠAS 1 | 2 | Liga/sukėlėjas | Imlios rūšys | I SĄRAŠAS Žuvys Infekcinė lašišų anemija (ILA) | Atlanto lašišos (Salmo salar) | II SĄRAŠAS Žuvys Virusinė hemoraginė septicemija (VHS) | Lašišinių rūšys, Kiršliai (Thymallus thymallus); Baltamėsės žuvys (Coregonus spp.); Lydeka (Esox lucius); Otas (Scophthalmus maximus); | Infekcinė hematopoezinė nekrozė (IHN) | Lašišinių rūšys Lydekų mailius (Esox lucius) | Moliuskai Bonamia ostreae | Plokščiosios austrės (Ostrea edulis) | Marteilla refringens | Plokščiosios austrės (Ostrea edulis) | III SĄRAŠAS Žuvys Infekcinė kasos nekrozė (IPN) Pavasarinė karpių viremija (SVC) Renobakteriozė (BKD) (Renibacterium salmonidarum) Furunkuliozė (Aeromonas salmonicida) (Enterinė žiaunų liga) (ERM) (Yersinia ruckeri) Girodaktiliozė (Gyrodactylus salaris) | Turi būti patikslinta 12 ir 13 straipsniuose nurodytoje programoje. | Vėžiagyviai Upinių vėžių maras (Aphanomyces astaci) | | " 14) B, C ir D prieduose išbraukiamos nuorodos į A priedo I sąrašą. 2 straipsnis 1. Valstybės narės priima įstatymus ir kitus teisės aktus, kurie, įsigalioję iki 1994 m. liepos 1 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 3 straipsnis Ši direktyva skirta valstybėms narėms. Priimta Liuksemburge, 1993 m. birželio 24 d. Tarybos vardu Pirmininkas B. Westh [1] OL C 324, 1992 12 10, p. 16. [2] OL C 150, 1993 5 31. [3] OL C 129, 1993 5 10, p. 6. [4] OL L 46, 1991 2 19, p. 1. [5] OL L 175, 1993 7 19, p. 23. --------------------------------------------------